**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈւԹՅԱՆ ԿԱՌԱՎԱՐՈւԹՅՈւՆ**

**ՈՐՈՇՈւՄ**

**ՙ\_\_՚\_\_\_\_\_\_\_\_\_\_\_\_\_2017 թ. N \_\_\_\_-Ա**

**ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՆՈՅԵՄԲԵՐԻ 27-Ի N 1551-Ա, 2004 ԹՎԱԿԱՆԻ ՀՈԿՏԵՄԲԵՐԻ 21-Ի N 1451-Ա ԵՎ 2012 ԹՎԱԿԱՆԻ ՄԱՅԻՍԻ 17-Ի N 614-Ա ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ**

Հիմք ընդունելով <Պետական ոչ առևտրային կազմակերպությունների մասին> Հայաստանի Հանրապետության օրենքի 5-րդ հոդվածի 1-ին և 2-րդ մասերը, <Իրավական ակտերի մասին> Հայաստանի Հանրապետության օրենքի 72-րդ հոդվածը՝ Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարությանն առընթեր պետական գույքի կառավարման վարչության տնօրինության Երևան քաղաքի Կորյունի փող. 15-17-19 հասցեում գտնվող 7594.5 քառ.մետր մակերեսով մասնաշենքերը և 53.5 քառ.մետր մակերեսով կաթսայատունը հետ վերցնել <Հայաստանի ազգային ագրարային համալսարան> հիմնադրամից:

2.Հայաստանի Հանրապետության կառավարությանն առընթեր պետական գույքի կառավարման վարչության տնօրինության Երևան քաղաքի Կորյունի 15-17-19 հասցեում գտնվող 5-րդ մասնաշենքը, 511.5 քառ.մետր մակերեսով մարզադահլիճը` հանդերձարաններով, իսկ 53.5 քառ.մետր մակերեսով կաթսայատունը համատեղ օգտագործման իրավունքով, Մյասնիկյան պող. 2 հասցեում գտնվող 1521.7 քառ.մետր մակերեսով շենքը, 32.6 քառ.մետր մակերեսով կաթսայատունը` դրանց զբաղեցրած և սպասարկման համար հատկացված 0.1772 հա հողատարածքով (որից` 0.0863 հա ընդհանուր օգտագործման, այսուհետ՝ անշարժ գույք) անհատույց, անժամկետ օգտագործման իրավունքով հանձնել <Հայաստանի ազգային ագրարային համալսարան> հիմնադրամին:

3. Առաջարկել <Հայաստանի ազգային ագրարային համալսարան> հիմնադրամի տնօրենին և Միջպետական բանկի Հայաստանի Հանրապետության ներկայացուցչությանը սույն որոշումն ուժի մեջ մտնելուց հետո երկամսյա ժամկետում լուծել Հայաստանի Հանրապետության կառավարության 2003 թվականի նոյեմբերի 27-ի N 1551-Ա որոշման համաձայն կնքված վարձակալության պայմանագիրը:

1. Առաջարկել Երևանի քաղաքապետին և Միջպետական բանկի Հայաստանի Հանրապետության ներկայացուցչությանը՝ սույն որոշումն ուժի մեջ մտնելուց հետո, մեկամսյա ժամկետում, լուծել Հայաստանի Հանրապետության կառավարության 2004 թվականի հոկտեմբերի 21-ի N1451-Ա որոշման համաձայն կնքված վարձակալության պայմանագիրը:

5. Սահմանել, որ Հայաստանի Հանրապետության կառավարությունը` Միջպետական բանկի և Հայաստանի Հանրապետության կառավարության միջև 1999 թվականի հունվարի 27-ին կնքված Հայաստանի Հանրապետության տարածքում Միջպետական բանկի գտնվելու պայմանների մասին համաձայնագրի 3-րդ և 4-րդ հոդվածների համաձայն կաջակցի Միջպետական բանկի Հայաստանի Հանրապետության ներկայացուցչության գործառույթների կազմակերպման նպատակով ներկայացուցչության միջոցների հաշվին անհրաժեշտ տարածքի վարձակալության հարցում:

6. Հայաստանի Հանրապետության կառավարությանն առընթեր պետական գույքի կառավարման վարչության պետին՝

1) սույն որոշման 3-րդ և 4-րդ կետերում նշված աշխատանքների ավարտից հետո, երկամսյա ժամկետում, <Հայաստանի ազգային ագրարային համալսարան> հիմնադրամի հետ կնքել 2013 թվականի հունվարի 17-ին կնքված N 15/0013 ոչ բնակելի տարածքի անհատույց օգտագործման պայմանագիրը լուծելու մասին համաձայնագիր՝ դրանում նախատեսելով, որ համաձայնագրի նոտարական վավերացման և համաձայնագրից ծագող գույքային իրավունքների պետական գրանցման ծախսերը ենթակա են իրականացման <Հայաստանի ազգային ագրարային համալսարան> հիմնադրամի միջոցների հաշվին:

2) սույն կետի 1-ին ենթակետում նշված աշխատանքների ավարտից հետո, երկամսյա ժամկետում, հիմք ընդունելով չափագրման արդյունքում ստացված մակերեսները, <Հայաստանի ազգային ագրարային համալսարան> հիմնադրամի հետ կնքել սույն որոշման 2-րդ կետում նշված անշարժ գույքի անհատույց օգտագործման պայմանագիր՝ դրանում նախատեսելով, որ պայմանագրի նոտարական վավերացման և պայմանագրից ծագող գույքային իրավունքների պետական գրանցման ծախսերը ենթակա են իրականացման <Հայաստանի ազգային ագրարային համալսարան> հիմնադրամի միջոցների հաշվին:

7. Առաջարկել Երևանի քաղաքապետին՝ սույն որոշումն ուժի մեջ մտնելուց հետո, մեկամսյա ժամկետում, ապահովել Հայաստանի Հանրապետության կառավարության 2012 թվականի մայիսի 17-ի N 614-Ա որոշման համաձայն <Երևանի Ա.Գրիբոյեդովի անվան N 41 հիմնական դպրոց> պետական ոչ առևտրային կազմակերպության և <<Վարդանանք> կրթահամալիր> սահմանափակ պատասխանատվությամբ ընկերության միջև կնքված վարձակալության պայմանագրի լուծումը:

8. Հայաստանի Հանրապետության կրթության և գիտության նախարարին` սույն որոշումն ուժի մեջ մտնելուց հետո մեկամսյա ժամկետում Հայաստանի Հանրապետության կառավարություն ներկայացնել առաջարկություն ք.Երևան, Մյասնիկյան պող. 2 հասցեում գտնվող անշարժ գույքի հիմնանորոգման նպատակով Հայաստանի Հանրապետության պետական բյուջեից գումար հատկացնելու վերաբերյալ:

9. Ուժը կորցրած ճանաչել Հայաստանի Հանրապետության կառավարության 2003 թվականի նոյեմբերի 27-ի <<Հայաստանի ազգային ագրարային համալսարան> հիմնադրամին ամրացված գույքի մասը վարձակալության հանձնելու մասին> N 1551-Ա, Հայաստանի Հանրապետության կառավարության 2004 թվականի հոկտեմբերի 21-ի <Հողամասը վարձակալության հանձնելու թույլտվության մասին> N 1451-Ա և Հայաստանի Հանրապետության կառավարության 2012 թվականի մայիսի 17-ի <<Երևանի Ա.Գրիբոյեդովի անվան N 41 հիմնական դպրոց> պետական ոչ առևտրային կազմակերպությանը մեկ տարվանից ավելի ժամկետով վարձակալության մասին պայմանագիր կնքելու թույլտվություն տալու մասին> N 614-Ա որոշումները:

**ՏԵ Ղ Ե Կ Ա Ն Ք**

**<ԱՆՇԱՐԺ ԳՈՒՅՔ ՀԵՏ ՎԵՐՑՆԵԼՈՒ, ԱՆՀԱՏՈՒՅՑ ՕԳՏԱԳՈՐԾՄԱՆ ԻՐԱՎՈՒՆՔՈՎ ՀԱՆՁՆԵԼՈՒ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2003 ԹՎԱԿԱՆԻ ՆՈՅԵՄԲԵՐԻ 27-Ի N 1551-Ա, 2004 ԹՎԱԿԱՆԻ ՀՈԿՏԵՄԲԵՐԻ 21-Ի N 1451-Ա ԵՎ 2012 ԹՎԱԿԱՆԻ ՄԱՅԻՍԻ 17-Ի N 614-Ա ՈՐՈՇՈՒՄՆԵՐՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ> ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

Ելնելով պետական գույքի կառավարման արդյունավետության տեսանկյունից՝ մի շարք պետական հիմնարկների համապատասխան աշխատանքային տարածքներով ապահովելու նպատակով անհրաժեշտություն է առաջացել <Հայաստանի ազգային ագրարային համալսարան> հիմնադրամին անհատույց օգտագործման իրավունքով հանձնված ՀՀ կառավարությանն առընթեր պետական գույքի կառավարման վարչության տնօրինության Երևան քաղաքի Կորյունի փող. 15-17-19 հասցեում գտնվող 7594.5 քառ.մետր մակերեսով մասնաշենքերը և 53.5 քառ.մետր մակերեսով կաթսայատունը հետ վերցնել հիմնադրամից և փոխարենը հիմնադրամին անհատույց օգտագործման իրավունքով հանձնել նշված հասցեում գտնվող 5-րդ մասնաշենքը, մարզադահլիճը` հանդերձարաններով, իսկ 53.5 քառ.մետր մակերեսով կաթսայատունը համատեղ օգտագործման իրավունքով, ինչպես նաև <Երևանի Ա.Գրիբոյեդովի անվան N 41 հիմնական դպրոց> պետական ոչ առևտրային կազմակերպության վերակազմակերպման արդյունքում ազատված և վարչության տնօրինությանը թողնված Մյասնիկյան պող. 2 հասցեում գտնվող 1521.7 քառ.մետր մակերեսով շենքը, 32.6 քառ.մետր մակերեսով կաթսայատունը` դրանց զբաղեցրած և սպասարկման համար հատկացված 0.1772 հա հողատարածքը:

Հաշվի առնելով, որ համաձայն ՀՀ կառավարության 2003 թվականի նոյեմբերի 27-ի <<Հայաստանի ազգային ագրարային համալսարան> հիմնադրամին ամրացված գույքի մասը վարձակալության հանձնելու մասին> N 1551-Ա և Հայաստանի Հանրապետության կառավարության 2004 թվականի հոկտեմբերի 21-ի <Հողամասը վարձակալության հանձնելու թույլտվության մասին> N 1451-Ա որոշումների Երևան քաղաքի Կորյունի փող. 15-17-19 հասցեում գտնվող անշարժ գույքից և հողատարածքից մինչև 2020թ. դեկտեմբերի 31-ը վարձակալությամբ տարածքներ են տրամադրվել Միջպետական բանկի Հայաստանի Հանրապետության ներկայացուցչին, անհրաժեշտություն է առաջացել նաև ուժը կորցրած ճանաչել ՀՀ կառավարության նշված որոշումները և լուծել Միջպետական բանկի Հայաստանի Հանրապետության ներկայացուցչի հետ կնքված վարձակալության պայմանագրերը:

Միաժամանակ հաշվի առնելով, որ համաձայն ՀՀ կառավարության 2012 թվականի մայիսի 17-ի N 614-Ա որոշման <<Երևանի Ա.Գրիբոյեդովի անվան N 41 հիմնական դպրոց> պետական ոչ առևտրային կազմակերպությանը թույլատրվել էր իրեն ամրացված Երևան քաղաքի Մյասնիկյան պող. 2 հասցեում գտնվող անշարժ գույքից 394,2 քառ.մետր մակերեսով տարածք 20 տարի ժամկետով վարձակալության տրամադրել <<Վարդանանք> կրթահամալիր> ՍՊԸ-ին, ինչպես նաև այն, որ ՀՀ կառավարության 2017 թվականի օգոստոսի 24-ի N 1025-Ն որոշմամբ <<Երևանի Ա.Գրիբոյեդովի անվան N 41 հիմնական դպրոց> ՊՈԱԿ-ը միացման ձևով վերակազմակերպվել և միացել է <Երևանի Խրիմյան Հայրիկի անվան N 10 հիմնական դպրոց> ՊՈԱԿ-ին, իսկ կազմակերպության կողմից զբաղեցրած տարածքը հանձնվել է վարչությանը, անհրաժեշտություն է առաջացել նաև ուժը կորցրած ճանաչել ՀՀ կառավարության 2012 թվականի մայիսի 17-ի N 614-Ա որոշումը:

**ՏԵՂԵԿԱՆՔ**

**<Անշարժ գույք հետ վերցնելու, անհատույց օգտագործման իրավունքով հանձնելու, Հայաստանի Հանրապետության կառավարության 2003 թվականի նոյեմբերի 27-ի N 1551-Ա, 2004 թվականի հոկտեմբերի 21-ի N 1451-Ա և 2012 թվականի մայիսի 17-ի N 614-Ա որոշումներն ուժը կորցրած ճանաչելու մասին> ՀՀ կառավարության որոշման նախագծի վերաբերյալ շահագրգիռ նախարարություններից ստացված առարկությունների և առաջարկությունների վերաբերյալ**

|  |  |  |  |
| --- | --- | --- | --- |
| *Առարկության, առաջարկության հեղինակը, գրության ստացման ամսաթիվը, գրության համարը* | *Առարկության, առաջարկության բովանդակությունը* | *Եզրակացություն* | *Կատարված փոփոխությունները* |
| *1* | *2* | *3* | *4* |
| ՀՀ կառավարությանն առընթեր  անշարժ գույքի կադաստրի  պետական կոմիտե  26.12.2017թ.  թիվ ՄՍ/7997-17  ՀՀ կրթության և գիտության նախարարություն 26.12.2017թ. թիվ 01/10/18271-17  ՀՀ արդարադատության նախարարություն 26.12.2017թ. թիվ 01/23418-17 | 1. Որոշման նախագծի 1-ին կետում <Կորյունի փող. 15,17,19> և 2-րդ կետում <Կորյունի 19> բառերը փոխարինել <Կորյունի փող. 15-17-19> բառերով, քանի որ նշված հասցեում գտնվող անշարժ գույքի նկատմամբ իրավունքների պետական գրանցումը կատարվել է Երևան քաղաքի Կորյունի փող. 15-17-19 հասցեով՝ որպես մեկ գույքային միավոր:  Առաջարկվել է.  1.Որոշման նախագծում լրացնել նոր 2.1 կետ՝ հետևյալ բովանդակությամբ.  «2.1. Ընդունել ի գիտություն, որ 53.5 քառ.մետր մակերեսով կաթսայատունը հանձնվում է համատեղ ընդհանուր օգտագործման՝ համալսարանին հանձնվող Կորյունի 19 հասցեում գտնվող 5-րդ մասնաշենքը և մարզադահլիճն իր հանդերձարանով սպասարկելու նպատակով:»:  2. Հաշվի առնելով «Հայաստանի ազգային ագրարային համալսարան» հիմնադրամին անհատույց և անժամկետ օգտագործման հանձնվող Երևան քաղաքի Մյասնիկյան պող. 2 հասցեում գտնվող անշարժ գույքի անմխիթար վիճակը, որոշման նախագծում սահմանել դրույթ՝ նշված անշարժ գույքը ՀՀ պետական բյուջեի միջոցներով հիմնանորոգելու վերաբերյալ:  Առաջարկվել է.  1. Որոշման նախագծի նախաբանում <կետերը> բառը փոխարինել <մասերը> բառով:  2. Որոշման նախագծի 3-ր, 4-րդ և 8-րդ կետերում նշել ՀՀ կառավարության որոշումների կրճատ անվանումները:  3.Որոշման նախագիծը համաձայնեցնել շահագրգիռ մարմինների հետ: | ***Ընդունվել է***  ***Ընդունվել է***  ***Ընդունվել են*** | *Որոշման նախագծի 1-ին և 2-րդ կետերում կատարվել են համապատասխան ուղղումներ*  *1.Որոշման նախագծի 2-րդ կետում կատարվել է համապատասխան լրացում*  *2.Որոշման նախագծում նախատեսվել է դրույթ՝ նշված անշարժ գույքի հիմնանորոգման նպատակով ՀՀ պետական բյուջեից գումար հատկացնելու վերաբերյալ ՀՀ կրթության և գիտության նախարարության կողմից ՀՀ կառավարություն առաջարկություն ներկայացնելու վերաբերյալ*  *Որոշման նախագծում կատարվել են համապատասխան փոփոխություններ* |